|  |
| --- |
| Dato  4. september 2024 |

Høringssvar Budget 2025-28 Forældrebestyrelsen i Idrætsinstitutionen Aktivarius.

Forældrebestyrelsen tilslutter sig høringssvaret fra MED-udvalg og Fællesråd i Dagtilbudsområde NORD, med nedenstående kommentarer.

Sager oversendt til budgetforhandling /Pkt 6/Kumult:

Vi finder det positivt, at det ambitiøse projekt Kumult. er fremsendt til budgetbehandling, og vi kan kun anbefale, at Kumult fortsætter. Det er vores erfaring, at Kumult bl.a. styrker børnenes evne til fordybelse og nysgerrighed, og at kreative læringsprocesser påvirker dagtilbudsbørnene (2-6 år) i en positiv retning samt bidrager til øget kreativitet og trivsel.

Demografinotat - Dagtilbudsområdet/Pkt 7

Bestyrelsen i Aktivarius ønsker en øget fleksibilitet ift. at kunne omdanne børnehavepladser til vuggestuepladser, jf. prognose der peger på øgning af vuggestuepladser i de kommende år. Det faktum, og ønsket om at etablere International skole på Herredsåsen, kan betyde et øget pres på dagtilbuddene i nærheden af Herredsåsen. Hvorfor vi henleder opmærksomheden på, at Aktivarius har et grundareal og en bygningskonstruktion\*, som vil være mulig at udvide ved et øget og akut behov.

\* Der findes tegninger fra det oprindelige byggeri, med beskrivelse af en evt. fremtidig udvidelse.